রোকেয়া চেয়ার
রোকেয়া চেয়ার বাংলাদেশ বিশ্ববিদ্যালয় মঞ্জুরী কমিশন (ইউজিসি) কর্তৃক প্রতিষ্ঠিত একটি সম্মানজনক গবেষণা পদ। নারী জাগরণের অগ্রদূত বেগম রোকেয়ার নামে এই চেয়ারটি নামাঙ্কিত। নারী শিক্ষা, নারী ক্ষমতায়ন, নারী উন্নয়ন ও নারী সমাজের উন্নয়নের জন্য যে সকল শিক্ষাবিদ ও গবেষক কাজ করে যাচ্ছেন তাদের মধ্য থেকে ইউজিসি একজন বিশিষ্ট ব্যক্তিকে রোকেয়া চেয়ার-এর জন্য মনোনয়ন প্রদান করে থাকে।